Para outras páxinas con títulos homónimos véxase: Lérez.

**San Salvador de Lérez** é unha parroquia que se localiza no concello de Pontevedra. Segundo os datos do INE a 1 de xaneiro de 2008 tiña 1.802 habitantes (902 mulleres e 900 homes), distribuídos en 21 entidades de poboación, o que supón un aumento en relación ao ano 2007 cando tiña 1.771 habitantes.

Xentilicio
----------

O seu xentilicio é **lerezán**.

Historia
--------

A ruta portuguesa do camiño de Santiago correspóndese ao seu paso pola parroquia coa vía romana XIX do itinerario de Antonino.

Segundo a tradición, no lugar da Santiña o apóstolo Santiago parou a descansar na súa peregrinación por Galicia. A raíz desta lenda, o día de Santiago (25 de xullo) ofrécese ao patrón unha uva dunhas parras que maduran antes. A poucos metros está situado un cruceiro de 1822.

En 1925 foi creada a Caja Rural de Lérez, que permaneceu activa até 1936, sendo pechada tralo Golpe de Estado do 18 de xullo. O 10 de setembro dese mesmo ano, no contexto da guerra civil española, apareceu morto no lugar da Gándara Juan Magdalena García, labrego de 36 anos veciño de Cerponzóns, que foi paseado.

Patrimonio
----------

No lugar de Casaldarado estaba o castelo de Cedofeita, de importancia entre o século X e o século XIII.

O mosteiro de San Salvador de Lérez, situado nun outeiro sobre o río Lérez, aparece documentado desde finais do século IX. Nel aloxáronse e viviron persoeiros como o Pai Xerónimo Feijoo ou o pai Martín Sarmiento. Trala desamortización de Mendizábal, os monxes víronse obrigados a abandonar o mosteiro, converténdose o templo na igrexa parroquial. Actualmente consérvase o claustro monacal, adxunto á igrexa.

Festas
------

O 11 de xullo, día de San Bieito, celébrase a romaría de San Benitiño de Lérez, onde os fieis van curar as espullas e a pedir saúde ao "santo máis milagreiro".

Deporte
-------

O C.D. Lérez, nado na década de 1951-60, é filial do Pontevedra C.F.

Lugares e parroquias
--------------------

### Lugares de Lérez

| Lugares da parroquia de Lérez no concello de Pontevedra |  |
| --- | --- |
| O Arco | Casal Novo | Casaldarado | O Castelo | A Cendona | As Cernadas | Cimbelo | O Couso | O Cruceiro | A Ferreira | A Fontaíña | A Gándara | A Laxiña | O Outeiro | A Pedra Picada | A Piolla | A Porta da Coxa | Ramallás | A Regueira | A Torre | A Xunqueira de Lérez |

### Parroquias de Pontevedra

| Galicia | Provincia de Pontevedra | Parroquias de Pontevedra |  |
| --- | --- |
| Alba (Santa María) | Bora (Santa Mariña) | Campañó (San Pedro) | A Canicouva (Santo Estevo) | Cerponzóns (San Vicente) | Lérez (San Salvador) | Lourizán (Santo André) | Marcón (San Miguel) | Mourente (Santa María) | Ponte Sampaio (Santa María) | Pontevedra | Salcedo (San Martiño) | San Xosé (San Xosé) | Santa María de Xeve (Santa María) | Tomeza (San Pedro) | Verducido (San Martiño) | A Virxe do Camiño de Pontevedra | Xeve (Santo André) |

Notas
-----

1. 1 2  Decreto 219/1998, do 2 de xullo, polo que se aproba o nomenclátor correspondente ás entidades de poboación da provincia de Pontevedra.
2. ↑  "Xentilicios\_0.pdf" (PDF). p. 22. Consultado o 22 de xullo de 2021.
3. ↑  Ficha na web do proxecto As vítimas, os nomes, as voces e os lugares.

Véxase tamén
------------

### Outros artigos

* Lugares de Pontevedra

|  |  |
| --- | --- |
| Control de autoridades | 
* Wd: Q512126
* código INE: 36038090000

 |